หนุ่มแพร่ขับเก๋งเสียหลักชนเสาไฟฟ้ายับเจ็บสาหัส สาวนั่งมาด้วยตายคาที่
หนุ่มแพร่ขับเก๋งเสียหลักชนเสาไฟฟ้า ใกล้กับปากทางเข้าตลาดอรทัย ใกล้สี่แยกบ้านทุ่ง ต.ในเวียง อ.เมืองแพร่ จ.แพร่ โดยคนขับเจ็บสาหัส กู้ภัยฯ ต้องงัดร่างออกจากรถ ส่วนหญิงสาวนั่งข้างกันเสียชีวิตคาที่เมื่อเวลา 23.45 น.วันที่ 31 มีนาคม 2563 ที่ผ่านมา ร.ต.ท.อิทธิยา นาคมอญ รองสารวัตรสอบสวน สภ.เมืองแพร่ ได้รับแจ้งว่าเกิดอุบัติเหตุ ที่ถนนยันตรกิจโกศล ใกล้กับสี่แยกบ้านทุ่ง เป็นเหตุรถเก๋ง มิตซูบิชิ สีแดง หมายเลขทะเบียน กฉ 1103 แพร่ ชนอัดติดกับเสาไฟฟ้าปากทางเข้าตลาดน้ำทอง หน้าร้านแพร่มิตรประสาน ต.ในเวียง อ.เมือง จ.แพร่ มีผู้บาดเจ็บและเสียชีวิตหลังรับแจ้งประสานรถกู้ชีพ-กู้ภัย รพ.แพร่ และ รพ.แพร่-ราม หน่วยกู้ภัยแพร่ ช่วยเหลือผู้บาดเจ็บ ที่ติดอยู่ในตัวรถ สภาพรถพังเสียหายทั้งคัน คนขับชื่อ นายภัคษภณ กองราษฎร์ ชาวบ้าน ม.7 ต.บ้านกาศ อ.สูงเม่น จ.แพร่ สภาพได้รับบาดเจ็บสาหัส ติดอยู่บริเวณเบาะนั่งคนขับ หน่วยกู้ภัยต้องช่วยงัด นำส่ง รพ.แพร่ ส่วนหญิงสาวที่นั่งหน้ามาคู่คนขับ ชื่อ นางสาววิราวรรณ อินประชา อายุ 32 ปี ชาวบ้าน ม.9 ตำบลเวียงทอง อ.สูงเม่น จ.แพร่ เสียชีวิตคาที่ ศพติดเบาะนั่ง หน่วยกู้ภัยต้องใช้เครื่องตัดถ่าง งัดศพออกมาชันสูตร บริเวณที่เกิดเหตุเบื้องต้นทราบว่า รถเก๋งได้ขับมาทางหน้า ร.ร.พิริยาลัย จ.แพร่ คงเดินทางกลับอำเภอสูงเม่น แต่รถขับมาด้วยความเร็วสูง เกิดเสียหลักชนเสาไฟฟ้าข้างถนนอย่างจัง จนรถเก๋งพังยับเยินและมีผู้เสียชีวิต ดังกล่าว ทางตำรวจได้ตรวจบันทึกที่เกิดเหตุเป็นหลักฐาน ร่วมกับแพทย์เวร รพ.แพร่ ชันสูตรพลิกศพผู้เสียชีวิต แจ้งให้ญาติทราบ นำรถยกมายกรถไปเก็บไว้ที่ สภ.เมืองแพร่ และดำเนินการตามขั้นของกฎหมายต่อไป.
หนุ่มแพร่ขับเก๋งเสียหลักชนเสาไฟฟ้า ใกล้กับปากทางเข้าตลาดอรทัย ใกล้สี่แยกบ้านทุ่ง ต.ในเวียง อ.เมือง จ.แพร่ โดยคนขับเจ็บสาหัส กู้ภัยฯ ต้องงัดร่างออกจากรถ ส่วนหญิงสาวนั่งข้างกันเสียชีวิตคาที่
เก๋งเสียหลัก,เก๋งชนเสาไฟฟ้า,หนุ่มแพร่,สภ.เมืองแพร่,ตาย 1 สาหัส 1,สี่แยกบ้านทุ่ง,แพร่,ข่าวทั่วไป